|  |  |
| --- | --- |
|  | **Rēzeknes novada pašvaldība****MALTAS Pirmsskolas izglītības iestāde”dZĪPARIŅŠ”**Reģ. Nr. 4201901565Skolas ielā 25, Maltas pagasts , Rēzeknes novads , LV- 4630, tālr./fakss 64631046e-pasts -maltapii@sasakarsme.lv |

**Kārtība, kādā tiks organizēts izglītības iestādes mācību process ar 2020.gada 1.septembri**

**Izdota saskaņā** ar Ministru kabineta

2020.gada noteikumu Nr. 360 “Epidemioloģiskās drošības

pasākumi Covid -19 infekcijas izplatības ierobežošanai” ,

*ar 2020.gada 20.augusta Rēzeknes*

*novada domes lēmumu*

**I Vispārīgie jautājumi**

1. Kārtība nosaka, kā Izglītības iestādē tiek organizēts mācību process Covid-19 infekcijas laikā, kā arī, kā tiek nodrošināti epidemioloģiskās drošības un piesardzības pasākumi.
2. Kārtība ir saistoša visiem izglītības iestādes darbiniekiem, izglītojamajiem izglītojamo vecākiem, kā arī citām personām, kas apmeklē izglītības iestādi.

**II Mācību procesa norise**

1. Mācību process izglītības iestādē noris atbilstoši izglītības iestādē noteiktajam **dienas režīmam.**
2. Mācību process norit klātienē ( Izglītības un zinātnes ministrijas (turpmāk – IZM) piedāvātais A modelis
3. Lai ierobežotu kontaktēšanos grupai ar citām grupām :
	1. izglītības iestādē apmācības tiek organizētas atsevišķās grupās ,izņemot mācību procesa nepieciešamību (sporta, praktiskās nodarbības,.);
4. Pedagogs vai cits darbinieks iestādes teritorijā, pēc iespējas ievēro 2 metru distanci. Visos gadījumos, kad izglītojamais neierodas izglītības iestādē, vecākiem ir jāinformē iestāde par izglītojamā prombūtnes iemeslu.
5. Sporta nodarbības notiek, ievērojot, ka to norisē vienlaikus pulcējas ne vairāk kā 30 personas un, ka vienai personai tiek nodrošināti ne mazāk kā 4 m2 no sporta nodarbības norises vietas platības ( atsevišķi pa audzēkņu grupām)
6. Izglītības iestādes darbiniekiem un apmeklētājiem redzamās vietās ir izvietotas skaidri salasāmas norādes – ievērot 2 m distanci no pārējām personām, uzturēšanās kārtība COVID – 19 infekcijas izplatības ierobežošanai. Ja nepieciešams, tiek nodrošināts attiecīgais marķējums uz grīdas.

**III Izglītojamo nokļūšana uz/no izglītības iestādi, ēdināšanas organizēšana, citi pasākumi**

1. Ja izglītojamais ceļā uz/ no izglītības iestādes izmanto transportu, kurā kontaktējas ar citām personām, izņemot savus ģimenes locekļus vai grupas biedrus, izglītojamie ( pēc nepieciešamības) lieto sejas maskas vai citus elpceļus aizturošus materiālus ( lakati, šalles utml.).
2. Ēdināšanu organizēt katrā grupā atsevišķi.
3. Izglītojamo guldināšanā, izmantojams princips – “galva pret kājām”.
4. Izglītības iestādi **nedrīkst apmeklēt** darbinieki vai izglītojamie, kuri atgriezušies no ārvalstīm, kuras Slimību profilakses un kontroles centrs (turpmāk - SPKC) ir noteicis kā valstis ar palielinātu COVID -19 izplatību, vai citām valstīm, no kurām atgriešanās saistīta ar plašu sabiedriskā transporta plūsmu (lidostas un tml.). Šādi darbinieki un izglītojamie atrodas mājās pašizolācijā, kuras laikā izglītojamajiem izglītības iestāde nodrošina izglītojamajam individuālu attālinātu mācību procesu.
5. Pirms organizē ārpusstundu aktivitātes, kas nav tieši saistītas ar izglītojamo pieskatīšanu un izglītošanu, tai skaitā pulciņus vai nodarbības ar dažādu grupu izglītojamajiem un viesskolotājiem, iestāde izvērtē un mazina riskus, paredzot distancēšanās un higiēnas prasību īstenošanu.
6. Izglītības iestāde organizē izglītojamo pieņemšanu un nodošanu vecākiem vai likumiskajiem pārstāvjiem pie iestādes ieejas vai teritorijā, veicinot iespēju distancēties. Ja nepieciešams, tiek izvietotas vizuālas distancēšanās norādes, piemēram, līnijas uz zemes un sienām. Audzēkņu adaptācijas periodā, vienojoties ar vecākiem, ir atļauts ienākt iestādē, ievērojot uzturēšanās kārtību ( ne ilgāk kā 15 minūtes, lietojot deguna un mutes aizsegu, ievērojot distanci, neienākt ja ir saaukstēšanās simptomi, reģistrēties apmeklētāju žurnālā)
7. Izglītojamie nenes uz izglītības iestādi rotaļlietas no mājām.

**IV Epidemioloģisko drošības pasākumu ievērošana**

1. Lai ierobežotu infekcijas izplatīšanos, nepieciešams bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un nodarbībām ārā. Roku mazgāšanu veikt vismaz 40 sekundes.
2. Pirmsskolas skolotāji māca izglītojamos pareizi mazgāt rokas, ievērojot SPKC mājas lapā publicētos ieteikumus “Roku mazgāšana” (<https://www.youtube.com/watch?v=vDlFPEoCnRo&feature=youtu.be>).
3. Pirmsskolas bērniem jālieto maiņas apavi. Pēc apavu maiņas jāmazgā rokas.
4. Darbinieku roku dezinfekcijai pieejamā vietā jāizvieto 70% spirtu saturošus roku dezinfekcijas līdzekļi.
5. Biežāk lietotās virsmas un priekšmetus jādezinficē, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus, sporta u.c. inventāru.
6. Jāierobežo tekstilizstrādājumu, kā, piemēram, paklāji, spilveni, u.tml. izmantošana izglītojamo rotaļu un atpūtas zonā.
7. Regulāri, atbilstoši noteiktajām higiēnas prasībām, jāvēdina telpas vai jānodrošina laba mehāniskā ventilācija.
8. Regulāri jāveic telpu uzkopšana. Tualetes telpu un koridoru mitrā uzkopšana jāveic vismaz reizi 3 stundās.
9. Izglītības iestādē darbiniekiem, audzēkņiem un apmeklētājiem redzamās vietās izvietot skaidri salasāmu norādi ievērot 2 m distanci no pārējām personām. Nepieciešamības gadījumā izvietot vizuālas distancēšanās norādes.
10. Izglītības iestādē ir jāizvieto visiem pieejama, skaidri salasāma informācija ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem! Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus! Nepieskaries sejai (acīm, degunam un mutei) ar nemazgātām rokām!”.*
11. Jānovērš izglītojamo drūzmēšanās izglītības iestādes apkārtnē.
12. Nepieļaut personu, kurām noteikta pašizolācija (atrašanās tikai savā dzīvesvietā), mājas karantīna (atrašanās tikai savā dzīvesvietā ārstniecības personas uzraudzībā) vai stingra izolācija (obligāta atrašanās tikai savā dzīvesvietā vai ārstniecības iestādē ārstniecības personas uzraudzībā), klātbūtni izglītības iestādē.
13. Nepieļaut izglītojamo un darbinieku ar elpceļu infekcijas slimību pazīmēm klātbūtni izglītības iestādē. Izglītojamo veselības novērtēšanu veic izglītības iestādes nozīmēta persona – pirmsskolas skolotājs un medmāsa, veicot vizuālu novērojumu un īsas pārrunas ar audzēkņa vecākiem vai citādi.
14. Ja darbiniekam, veicot darba pienākumus, parādās akūtas elpceļu infekcijas slimības pazīmes, darbinieka pienākums ir pārtraukt darba pienākumu veikšanu un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
15. Izglītības iestāde informē darbiniekus, izglītojamo vecākus par mobilās lietotnes kontaktpersonu noteikšanai un informēšanai “Apturi Covid” izmantošanu.

**V Rīcība epidemioloģiskās situācijas pasliktināšanās gadījumos**

1. Ja izglītojamajam, atrodoties izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums), izglītības iestāde:
	1. izolē izglītojamo atsevišķā telpā, kurā nodrošina tā paša pieaugušā, kas kontaktējās ar izglītojamo pirms tam, klātbūtni. Izglītojamais šajā brīdī lieto kādu no elpceļu aizsegiem;
	2. sazinās ar izglītojamā vecākiem, kas nekavējoties ierodas pēc bērna, vai arī nogādā izglītojamo mājās. Vecāki telefoniski kontaktējas ar savu ģimenes ārstu;
	3. izglītojamais tiek ārstēts atbilstoši veselības stāvoklim un atgriežas izglītības iestādē saskaņā ar ārstējošā ārsta norādījumiem.
2. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, izglītības iestāde izolē izglītojamos, nodrošinot pieaugušā klātbūtni, sazinās ar izglītojamo vecākiem un nodrošina informācijas sniegšanu telefoniski SPKC attiecīgās reģionālās nodaļas epidemiologam. Šādi izglītojamie atrodas mājās pašizolācijā, kuras laikā izglītības iestāde nodrošina izglītojamajam individuālu attālinātu mācību procesu.
3. Iepriekšējos divos punktos minētajos gadījumos persona, kas konstatējusi aizdomas par akūtām elpceļu infekcijas slimībām, vispirms ziņo par šo faktu iestādes medmāsai, vadītājai , izglītojamo vecākiem.
4. Izglītības iestāde nodrošina vecākiem pieejamu informāciju par to, ka bērni ar infekcijas slimības pazīmēm netiek uzņemti izglītības iestādē un rīcību, ja bērnam tiek konstatētas slimības pazīmes, kā arī par pienākumu ievērot pašizolācijas un mājas karantīnas nosacījumus.
5. Ja tiek konstatēts COVID-19 infekcijas gadījums, kas būs saistīts ar konkrēto izglītības iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas izglītības iestādes vadībai, kā arī lems par karantīnas noteikšanu izglītības iestādei. Šādās situācijās izglītības iestādē ar vadītāja rīkojumu tiek noteikts vai nu IZM piedāvātais B modelis (tiek palielināts attālinātā mācību procesa īpatsvars) konkrētai grupai vai ar Rēzeknes novada domes priekšsēdētāja rīkojumu tiek noteikts C modelis ( mācības notiek attālināti) konkrētai klasei vai visai izglītības iestādei.Iestādes vadītājs par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis –Izglītības kvalitātes valsts dienestu(e-pasts: ikvd@ikvd.gov.lv)par faktu, ja iestādei tiek noteikta karantīna.
6. Ja kādai grupai vai visai izglītības iestādei tiek noteikta attālinātā mācīšanās, obligātā vecuma izglītojamajiem (5-6 gadus vecuma grupu bērniem dibinātāja noteiktajā kārtībā tiek nodrošinātas brīvpusdienas.)

**VI Izglītības iestādes apmeklētāju pieņemšanas kārtība**

1. Izglītības iestādi nedrīkst apmeklēt persona ar elpceļu infekcijas slimību pazīmēm klātbūtne.
2. Katrai izglītības iestādei nepiederošai personai, t.sk., izglītojamo vecākiem, apmeklējot iestādi, ir jāievēro distancēšanos 2 metru attālumā no citām personām un jādezinficē rokas.
3. Par katru apmeklējumu reizi tiek veikta apmeklētāju reģistrācija, atzīmējot apmeklētāja vārdu, uzvārdu un kontaktinformāciju, kā arī norādot vizītes laiku. Apmeklētājs parakstās arī par to, ka apliecina, ka nav Covid-19 inficētais, nav atgriezies no ārvalstīm un nav kontaktējies ar Covid -19 inficētajiem divu pēdējo nedēļu laikā. Šos datus glabā 14 dienas, gadījumam, ja tas būs nepieciešams epidemioloģiskajai izmeklēšanai, norādot datu apstrādes mērķi. Apmeklētājus reģistrē iestādes vadītāja norīkota persona ( lietvede Dace Mikasenoka)

**VII Komunikācija un atbildības**

1. Atbildīgie par izglītojamo un viņu vecāku iepazīstināšanu ar kārtību ir pirmsskolas skolotāji. Visiem izglītojamo vecākiem klātienē vai citā saziņas veidā līdz 2020.gada 26.augustam tiek izsniegta *Vecāku infolapa par 2020./2021.mācību gadu* (1.pielikums ). No vecākiem 1.septembrī tiek saņemti apliecinājumi (2.pielikums) par to, ka viņu bērns nav inficēts ar Covid -19 un, ka viņu bērns neradīs infekcijas riskus citiem. Apliecinājums nav jāiesniedz pirmsskolas posma bērnu vecākiem, ja viņu bērns apmeklēja izglītības iestādi augusta divās pēdējās nedēļās.
2. Atbildīgais par epidemioloģisko prasību ieviešanu un koordinēšanu ir *iestādes medmāsa un vadsītāja..*
3. Atbildīgais par epidemioloģisko prasību ievērošanu (distancēšanās, higiēnas prasību ievērošana) ir visi pirmsskolas izglītības pedagogi,bet par dezinfekcijas līdzekļu nodrošināšanu – saimnieciskās daļas vadītājs.
4. Atbildīgais par izglītojamo veselības stāvokļa novērošanu ir:
	1. mācību procesa laikā - grupu pirmsskoloas skolotāji;
	2. ārpusstundu pasākumu laikā – grupu pirmsskolas skolotāji un skolotāju palīgi;
5. Izglītības iestādes komunikācijas kanāli:
	1. ar izglītojamo vecākiem vai to likumiskajiem pārstāvjiem ir: e-pasts : maltapii@saskarsme.lv, tālrunis 64631046, sociālie tīkli : facebook, whatsapp, e-platformas : - e- klase - atbildīgi grupu pirmsskolas skolotāji;
	2. ar dibinātāju, SPKC un Izglītības kvalitātes valsts dienestu - izglītības iestādes vadītājs

 **VIII Noslēguma jautājumi**

1. Kārtība stājas spēkā ar 2020.gada 1.septembri. Situācijā, kad valstī epidemioloģiskā drošība COVID 19 infekcijas izplatībai nebūs jānodrošina, kārtība atceļama ar izglītības iestādes vadītāja rīkojumu.

 Iestādes vadītāja : Alīna Čistjakova